Kui takkajärgi mõelda, võinuks raamatuid olla kolm, sest teema on nõnda intrigeeriv ja paeluv. Viimase leheküljeni jõudes jäi tunne, et tahaks veel. Esimene raamat võiks jutustada MM-matšide ajaloost ja male arengust valges ja punases ühiskonnas kuni Boriss Spasski ja Robert Fischeri matšini. Teine raamat tulnuks pühendada ainuüksi Spasski - Fischeri matšile ning kolmas ajastule pärast toda titaanide  võitlust ehk siis sõdadele venemaalaste Anatoli Karpovi ja Viktor Kortšnoi ning Karpovi ja Garri Kasparovi vahel. Aga hea, et need kolm osa ühtegi raamatusse mahutati.